sukhrobnurali/uzbek-legal-corpus huggingface dataset:
Texnik etil spirtini ishlab chiqarish xodimlari uchun xavfsizlik qoidalarining 48-bandiga oʻzgartirish kiritish haqida
(order, 2014-01-15)

Oʻzbekiston Respublikasining “Mehnatni muhofaza qilish toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-y., 5-son, 223-modda), Oʻzbekiston Respublikasi Vazirlar Mahkamasining 2000-yil 12-iyuldagi 267-sonli “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 7-son, 39-modda) va 2010-yil 20-iyuldagi 153-sonli “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi boshligʻining 2009-yil 7-sentabrdagi 170-sonli buyrugʻi (roʻyxat raqami 2015, 2009-yil 12-oktabr) (Oʻzbekiston Respublikasi qonun hujjatlari toʻplami, 2009-y., 42-son, 451-modda) bilan tasdiqlangan Texnik etil spirtini ishlab chiqarish xodimlari uchun xavfsizlik qoidalarining 48-bandi quyidagi tahrirda bayon etilsin: “48. Tashkilotlarda xodimlarning salomatligini nazorat qilish Xodimlarni tibbiy koʻrikdan oʻtkazish tartibi toʻgʻrisidagi nizom (roʻyxat raqami 2387, 2012-yil 29-avgust) (Oʻzbekiston Respublikasi qonun hujjatlari toʻplami, 2012-y., 35-son, 407-modda) asosida amalga oshirilishi lozim.”. 2. Mazkur buyruq Oʻzbekiston Respublikasi Mehnat va aholini ijtimoiy muhofaza qilish vazirligi, Oʻzbekiston Kasaba uyushmalari Federatsiyasi Kengashi, Davlat arxitektura va qurilish qoʻmitasi, Ichki ishlar vazirligi, Sogʻliqni saqlash vazirligi va “Oʻzkimyosanoat” DAK bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Linoleum uchun yopishqoq mastikalar, nitrolaklar, nitroemallar va nitromastikalar ishlab chiqarish xodimlari uchun xavfsizlik qoidalarining 50-bandiga oʻzgartirish kiritish haqida
(order, 2014-01-15)

Oʻzbekiston Respublikasining “Mehnatni muhofaza qilish toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-y., 5-son, 223-modda), Oʻzbekiston Respublikasi Vazirlar Mahkamasining 2000-yil 12-iyuldagi 267-sonli “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 7-son, 39-modda) va 2010-yil 20-iyuldagi 153-sonli “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi boshligʻining 2009-yil 7-sentabrdagi 169-sonli buyrugʻi (roʻyxat raqami 2016, 2009-yil 12-oktabr) (Oʻzbekiston Respublikasi qonun hujjatlari toʻplami, 2009-y., 42-son, 452-modda) bilan tasdiqlangan Linoleum uchun yopishqoq mastikalar, nitrolaklar, nitroemallar va nitromastikalar ishlab chiqarish xodimlari uchun xavfsizlik qoidalarining 50-bandi quyidagi tahrirda bayon etilsin: “50. Tashkilotlarda xodimlarning salomatligini nazorat qilish Xodimlarni tibbiy koʻrikdan oʻtkazish tartibi toʻgʻrisidagi nizom (roʻyxat raqami 2387, 2012-yil 29-avgust) (Oʻzbekiston Respublikasi qonun hujjatlari toʻplami, 2012-y., 35-son, 407-modda) asosida amalga oshirilishi lozim.”. 2. Mazkur buyruq Oʻzbekiston Respublikasi Mehnat va aholini ijtimoiy muhofaza qilish vazirligi, Oʻzbekiston Kasaba uyushmalari Federatsiyasi Kengashi, Davlat arxitektura va qurilish qoʻmitasi, Ichki ishlar vazirligi, Sogʻliqni saqlash vazirligi va “Oʻzkimyosanoat” DAK bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining “Oʻzbekiston Milliy teleradiokompaniyasi faoliyatini tashkil etish boʻyicha tadbirlar haqida” 2005-yil 27-dekabrdagi PQ-245-son qaroriga oʻzgartish va qoʻshimchalar kiritish toʻgʻrisida
(resolution, 2017-01-09)

Oʻzbekiston Respublikasi Prezidentining “Oʻzbekiston Milliy teleradiokompaniyasining “Yoshlar” teleradiokanali” yopiq aksiyadorlik jamiyati huzuridagi “Bolajon” bolalar raqamli telekanalini tashkil etish toʻgʻrisida” 2013-yil 30-maydagi PQ-1976-son qaroriga muvofiq: 1. Oʻzbekiston Respublikasi Prezidentining “Oʻzbekiston Milliy teleradiokompaniyasi faoliyatini tashkil etish boʻyicha tadbirlar haqida” 2005-yil 27-dekabrdagi PQ-245-son qaroriga ilovaga muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. 6-bandning uchinchi xatboshi quyidagi tahrirda bayon etilsin: “Oʻzbekiston MTRK tarkibiga kiruvchi davlat unitar korxonalari faoliyatini, shuningdek “Yoshlar” teleradiokanali” YoAJ huzuridagi “Bolajon” telekanali faoliyatini davlat budjeti mablagʻlari hisobidan moliyalash tasdiqlanadigan teleradioeshittirish (koʻrsatuvlar) hajmlari asosida amalga oshiriladi”. 2. 7-ilovaning matni quyidagi tahrirda bayon etilsin: 3. 10-ilovaning I boʻlimi:
“Oʻzbekiston Respublikasi Davlat budjetining gʻazna ijrosi buxgalteriya hisobining yagona schyotlar rejasini tasdiqlash toʻgʻrisida”gi buyruqning baʼzi bandlarining amal qilishini toʻxtatish toʻgʻrisida
(order, 2016-04-04)

Oʻzbekiston Respublikasining Budjet kodeksi (Oʻzbekiston Respublikasi qonun hujjatlari toʻplami, 2013-yil, 52 (I)-son) va Oʻzbekiston Respublikasi Prezidentining 2007-yil 28-fevraldagi “Davlat budjetining gʻazna ijrosi tizimini yanada rivojlantirish chora-tadbirlari toʻgʻrisida”gi PQ-594-sonli qaroriga (Oʻzbekiston Respublikasi qonun hujjatlari toʻplami, 2007-y., 9-10-son, 82-modda) muvofiq buyuraman: 1. Oʻzbekiston Respublikasi moliya vazirining 2010-yil 2-apreldagi 26-son “Oʻzbekiston Respublikasi Davlat budjetining gʻazna ijrosi buxgalteriya hisobining yagona schyotlar rejasini tasdiqlash toʻgʻrisida”gi buyrugʻi (roʻyxat raqami 2101, 2010-yil 26-aprel) (Oʻzbekiston Respublikasi qonun hujjatlari toʻplami, 2010-yil, 17-son, 135-modda) 1 va 2-bandlarining amal qilishi 2016-yil 1-yanvargacha boʻlgan muddatga toʻxtatilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Bozorlar va savdo komplekslarining maʼmuriyati tomonidan undirib olinadigan bir martalik yigʻimlar, ijara toʻlovi va koʻrsatiladigan xizmatlar qiymatining minimal miqdorlarini belgilash toʻgʻrisida
(resolution, 2014-12-29)

Oʻzbekiston Respublikasi Prezidentining 2010-yil 26-apreldagi PQ-1326-sonli “Dehqon bozorlari va savdo komplekslari faoliyatini tashkil qilishni yanada takomillashtirish chora-tadbirlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2010-y., 17-son, 131-modda) 4-bandiga muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Bozorlar va savdo komplekslarining maʼmuriyati tomonidan undirib olinadigan bir martalik yigʻimlar, ijara toʻlovi va koʻrsatiladigan xizmatlar qiymatining minimal miqdorlari ilovaga muvofiq belgilansin. 2. Oʻzbekiston Respublikasi Moliya vazirligi va Davlat soliq qoʻmitasining 2013-yil 7-yanvardagi 1, 2013-1-sonli “Bozorlar va savdo komplekslarining maʼmuriyati tomonidan undirib olinadigan bir martalik yigʻimlar, ijara toʻlovi va koʻrsatiladigan xizmatlar qiymatining minimal miqdorlarini belgilash toʻgʻrisida”gi qarori (roʻyxat raqami 2412, 2013-yil 16-yanvar) (Oʻzbekiston Respublikasi qonun hujjatlari toʻplami, 2013-y., 3-son, 37-modda) oʻz kuchini yoʻqotgan deb hisoblansin. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasining xalqaro Fuqaro aviatsiyasi tashkilotining ochiq kalitlar direktoriyasiga qoʻshilishiga doir tashkiliy chora-tadbirlar toʻgʻrisida
(resolution, 2014-01-07)

Xorijiy mamlakatlar vakolatli organlarining Oʻzbekiston Respublikasining biometrik hujjatlariga boʻlgan ishonch darajasini oshirish, ushbu hujjatlar egalarining xalqaro chegara nazorati punktlarida pasport nazoratidan oʻtish tartib-taomillarini soddalashtirish hamda milliy va xorijiy biometrik hujjatlarning haqiqiyligini tasdiqlovchi elektron sertifikatlarning tezkor almashinuvini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi, Ichki ishlar vazirligi, Milliy xavfsizlik xizmati, Milliy xavfsizlik xizmatining Davlat chegaralarini himoya qilish qoʻmitasi, Parvozlar xavfsizligini nazorat qilish davlat inspeksiyasi, Aloqa, axborotlashtirish va telekommunikatsiya texnologiyalari davlat qoʻmitasi va Oʻzbekiston Respublikasi Vazirlar Mahkamasi huzuridagi Davlat personallashtirish markazining (keyingi oʻrinlarda DPM deb ataladi) Oʻzbekiston Respublikasi Xalqaro fuqaro aviatsiyasi tashkiloti Ochiq kalitlar direktoriyasiga (keyingi oʻrinlarda IKAO DOK deb ataladi) qoʻshilishi toʻgʻrisidagi taklifiga rozilik berilsin. 2. Oʻzbekiston Respublikasining IKAO DOK bilan hamkorlik qilish boʻyicha vakolatli organi etib DPM belgilansin. 3. Oʻzbekiston Respublikasi Vazirlar Mahkamasi huzuridagi DPM tomonidan quyidagilar taʼminlansin: Oʻzbekiston Respublikasi IKAO DOKga qoʻshilishi boʻyicha zarur tartib-taomillarni amalga oshirish; Oʻzbekiston Respublikasining biometrik hujjatlari sertifikatlarini IKAO DOKga yuborish; IKAO DOKdan xorijiy mamlakatlarning biometrik hujjatlari sertifikatlarini olish va keyinchalik ularni Oʻzbekiston Respublikasining tegishli vakolatli organlariga yuborish. 4. Oʻzbekiston Respublikasi Moliya vazirligi 2014-yildan boshlab, belgilangan tartibda DPMga tasdiqlangan budjet mablagʻlari doirasida IKAO DOK budjetiga Oʻzbekiston Respublikasining roʻyxatdan oʻtkazish va har yilgi ulush badallarini toʻlash uchun mablagʻlar ajratilishini nazarda tutsin. 5. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi DPMning IKAO DOK axborot kompleksi bilan oʻzaro hamkorligini tashkil etish uchun belgilangan tartibda himoyalangan aloqa kanali taqdim etilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
Avtomobil transportida yoʻlovchilar va bagaj tashish qoidalariga oʻzgartirish va qoʻshimchalar kiritish toʻgʻrisida
(resolution, 2022-07-22)

Avtomobil transportida yoʻlovchilar va bagaj tashish qoidalarini yanada takomillashtirish, shuningdek ularni tashish boʻyicha koʻrsatilayotgan xizmatlarning xavfsizligini oshirish maqsadida Vazirlar Mahkamasi qaror qiladi: 1. Vazirlar Mahkamasining 2003-yil 4-noyabrdagi 482-son qarori (Oʻzbekiston Respublikasi QT, 2003-y., 11-son, 108-modda) bilan tasdiqlangan Avtomobil transportida yoʻlovchilar va bagaj tashish qoidalarining 9-bandi quyidagi tahrirda bayon qilinsin: “ 9. Yangi yoʻnalishlarni tashkil etish (ochish) qonun hujjatlarida belgilangan tartibda: a) shaharlarda — shaharlar hokimliklari yoki shahar yoʻlovchilar tashish transportini boshqarish organlari tomonidan Toshkent shahar ichki ishlar bosh boshqarmasi, Qoraqalpogʻiston Respublikasi Ichki ishlar vazirligi va viloyatlar ichki ishlar boshqarmalarining hududiy yoʻl harakati xavfsizligi boshqarmalari bilan yoʻnalishlar sxemalarini kelishgan holda; b) shahar atrofidagi va viloyatlar ichidagi shaharlararo yoʻnalishlarda — Qoraqalpogʻiston Respublikasi Vazirlar Kengashi hamda viloyatlar va Toshkent shahar hokimliklari yoki yoʻlovchilar tashish transportini boshqarish organlari tomonidan Toshkent shahar ichki ishlar bosh boshqarmasi, Qoraqalpogʻiston Respublikasi Ichki ishlar vazirligi va viloyatlar ichki ishlar boshqarmalarining hududiy yoʻl harakati xavfsizligi boshqarmalari bilan yoʻnalishlar sxemalarini kelishgan holda; v) viloyatlararo, shaharlararo va xalqaro yoʻnalishlarda -Oʻzbekiston Respublikasi Ichki ishlar vazirligi Yoʻl harakati xavfsizligi bosh boshqarmasi bilan yoʻnalishlar sxemalarini kelishgan holda Oʻzbekiston avtomobil va daryo transporti agentligi tomonidan amalga oshiriladi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Oʻzbekiston Respublikasi Prezidentining ayrim farmonlariga oʻzgartirishlar kiritish toʻgʻrisida
(decree, 2021-04-30)

Oʻzbekiston Respublikasi “Sudlar toʻgʻrisida”gi Qonunining 78-moddasi hamda Oʻzbekiston Respublikasi Oliy Majlisi Qonunchilik palatasining 2014-yil 6-iyundagi 907-II-sonli “Toshkent shahar Hamza tumanining nomini oʻzgartirish toʻgʻrisida”gi qarori, shuningdek Oʻzbekiston Respublikasi Oliy Majlisi Senatining 2014-yil 29-avgustdagi SQ-441-II-sonli “Toshkent shahar Hamza tumanining nomini oʻzgartirish toʻgʻrisida”gi qaroriga asosan: 1. Oʻzbekiston Respublikasi Prezidentining 2004-yil 20-fevraldagi PF-3400-sonli Farmoni bilan tasdiqlangan Oʻzbekiston Respublikasi jinoyat ishlari boʻyicha tuman (shahar) sudlarining tuzilmasining “Toshkent shahri” boʻlimidagi “Hamza” soʻzlari “Yashnobod” soʻzlariga almashtirilsin. 2. Oʻzbekiston Respublikasi Prezidentining 2013-yil 4-oktabrdagi PF-4570-sonli Farmoni bilan tasdiqlangan Fuqarolik ishlari boʻyicha tuman, tumanlararo, shahar sudlarining tuzilmasining (yurisdiksiya hududi) “Toshkent shahri” boʻlimidagi “Hamza” soʻzi “Yashnobod” soʻziga almashtirilsin. 3. Mazkur Farmonning ijrosi ustidan nazorat Oʻzbekiston Respublikasi Prezidenti Davlat maslahatchisining birinchi oʻrinbosari B. Kokanbayev zimmasiga yuklatilsin.
Xalqaro shartnomani tasdiqlash toʻgʻrisida
(resolution, 2014-02-04)

1. Davlatlararo valyuta qoʻmitasini tashkil etish toʻgʻrisida 1995-yil 26-maydagi Bitimning amal qilishini toʻxtatish haqida MDH davlatlari rahbarlari Kengashining majlisida 2013-yil 25-oktabr kuni Minsk shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilgani toʻgʻrisida depozitariyga tegishli bildirishnoma yoʻllasin. 3. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Oʻzbekiston Respublikasining “Aviatsiya texnikasiga texnik xizmat koʻrsatish tashkilotlarini sertifikatlash” aviatsiya qoidalari (OʻzR AQ-145TXK)ni tasdiqlash toʻgʻrisida”gi buyruqni oʻz kuchini yoʻqotgan deb topish haqida
(order, 2014-01-28)

Oʻzbekiston Respublikasi Vazirlar Mahkamasining 2013-yil 31-dekabrdagi 354-son “Havo kemalariga texnik xizmat koʻrsatish tashkilotiga sertifikat berish tartibi toʻgʻrisidagi nizomni tasdiqlash toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2014-y., 2-son, 16-modda) muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2009-yil 2-fevraldagi 8-son “Oʻzbekiston Respublikasining “Aviatsiya texnikasiga texnik xizmat koʻrsatish tashkilotlarini sertifikatlash” aviatsiya qoidalari (OʻzR AQ-145TXK)ni tasdiqlash toʻgʻrisida”gi buyrugʻi (roʻyxat raqami 1918, 2009-yil 7-mart) (Oʻzbekiston Respublikasi qonun hujjatlari toʻplami, 2009-y., 10-11-son, 125-modda) oʻz kuchini yoʻqotgan deb hisoblansin. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Mudofaa vazirligi tasarrufidagi yopiq harbiy shaharchalar toʻgʻrisidagi nizomning 1-ilovasiga oʻzgartirish kiritish haqida
(order, 2014-06-27)

Oʻzbekiston Respublikasi Prezidentining 2007-yil 14-sentabrdagi PQ-694-sonli “Oʻzbekiston Respublikasi Qurolli Kuchlari harbiy xizmatchilarini uy-joy bilan taʼminlash tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi mudofaa vazirining 2008-yil 14-oktabrdagi 658-sonli buyrugʻi (roʻyxat raqami 1869, 2008-yil 11-noyabr) bilan tasdiqlangan Oʻzbekiston Respublikasi Mudofaa vazirligi tasarrufidagi yopiq harbiy shaharchalar toʻgʻrisidagi nizomning 1-ilovasi ilovaga muvofiq tahrirda bayon etilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Chetdan olib kirishda bojxona toʻlovlaridan (bojxonada rasmiylashtirish yigʻimlaridan tashqari) ozod qilinadigan yangi tibbiy texnika, tibbiy texnikaga butlovchi buyumlar, ehtiyot qismlar va sarflash materiallari roʻyxatini tasdiqlash toʻgʻrisida
(resolution, 2024-08-16)

Oʻzbekiston Respublikasi Prezidentining “Sogʻliqni saqlash tizimini isloh qilishni yanada chuqurlashtirish va uni rivojlantirish davlat dasturini amalga oshirishning asosiy yoʻnalishlari toʻgʻrisida” 2007-yil 19-sentabrdagi PF-3923-son Farmoniga hamda Oʻzbekiston Respublikasi Prezidentining “Sogʻliqni saqlash tizimini isloh qilishni yanada chuqurlashtirish chora-tadbirlari toʻgʻrisida” 2011-yil 28-noyabrdagi PQ-1652-son qaroriga muvofiq, shuningdek tibbiyot muassasalarining moddiy-texnika bazasini yanada mustahkamlash maqsadida Vazirlar Mahkamasi qaror qiladi: 1. Chetdan olib kirishda 2018-yil 1-yanvargacha bojxona toʻlovlaridan (bojxonada rasmiylashtirish yigʻimlaridan tashqari) ozod qilinadigan yangi tibbiy texnika, tibbiy texnikaga butlovchi buyumlar, ehtiyot qismlar va sarflash materiallari roʻyxati ilovaga* muvofiq tasdiqlansin. 2. Vazirlar Mahkamasining “Chetdan olib kirishda bojxona toʻlovlaridan ozod qilinadigan yangi tibbiy asbob-uskunalar roʻyxatini tasdiqlash toʻgʻrisida” 2008-yil 8-maydagi 94-son qarori oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Vakolatli banklarning konversion operatsiyalar boʻlimi hamda ayirboshlash shoxobchasi xodimlariga qoʻyiladigan malakaviy talablar, ularni ishga qabul qilish va rotatsiyasi reglamentiga oʻzgartirish va qoʻshimcha kiritish haqida
(resolution, 2017-11-08)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda), “Valyutani tartibga solish toʻgʻrisida”gi (Oʻzbekiston Respublikasi Oliy Majlisining Axborotnomasi, 2004-y., 1-2-son, 6-modda) qonunlariga hamda Oʻzbekiston Respublikasi Prezidentining 2013-yil 30-yanvardagi PQ-1914-son “Jismoniy shaxslarga xorijiy valyutani sotish tartibini yanada liberallashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2013-y., 6-son, 66-modda) muvofiq Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2013-yil 24-yanvardagi 2/2-sonli qarori (roʻyxat raqami 2415, 2013-yil 25-yanvar) (Oʻzbekiston Respublikasi qonun hujjatlari toʻplami, 2013-y., 4-son, 52-modda) bilan tasdiqlangan Vakolatli banklarning konversion operatsiyalar boʻlimi hamda ayirboshlash shoxobchasi xodimlariga qoʻyiladigan malakaviy talablar, ularni ishga qabul qilish va rotatsiyasi reglamentiga ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 8-banddagi “tegishli oʻquv kurslari tashkil etiladi” degan soʻzlar “bir yilda kamida bir marta tegishli oʻquv kurslari tashkil etilishi lozim” degan soʻzlar bilan almashtirilsin. 2. 18-band quyidagi tahrirdagi ikkinchi xatboshi bilan toʻldirilsin: “Bitta valyuta ayirboshlash shoxobchasiga ega boʻlgan vakolatli banklar filiallari shoxobcha xodimlarini shu bank filialining mazkur Reglament talablariga javob beradigan valyuta ayirboshlash shoxobchasida ishlash koʻnikmasiga ega boʻlgan kassirlari bilan rotatsiya qilishlari mumkin.”.
Vakolatli banklarda jismoniy shaxslar bilan valyuta ayirboshlash operatsiyalarini amalga oshirish tartibi toʻgʻrisidagi nizomga oʻzgartirishlar kiritish haqida
(resolution, 2017-11-08)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda), “Valyutani tartibga solish toʻgʻrisida”gi (Oʻzbekiston Respublikasi Oliy Majlisining Axborotnomasi, 2004-y., 1-2-son, 6-modda) qonunlariga va Oʻzbekiston Respublikasi Prezidentining 2013-yil 30-yanvardagi PQ-1914-son “Jismoniy shaxslarga xorijiy valyutani sotish tartibini yanada liberallashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2013-y., 6-son, 66-modda) muvofiq Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2013-yil 16-fevraldagi 4/7-sonli qarori (roʻyxat raqami 2437, 2013-yil 20-mart) (Oʻzbekiston Respublikasi qonun hujjatlari toʻplami, 2013-y., 12-son, 158-modda) bilan tasdiqlangan Vakolatli banklarda jismoniy shaxslar bilan valyuta ayirboshlash operatsiyalarini amalga oshirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 70-bandning ikkinchi xatboshisidagi “1000” raqami “100” raqami bilan almashtirilsin. 2. 88-bandning ikkinchi va uchinchi xatboshilaridagi, 89, 90 va 91-bandlardagi “100” raqamlari “25” raqamlari bilan almashtirilsin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Milliy teleradiokompaniyasining “Yoshlar” teleradiokanali” yopiq aksiyadorlik jamiyati huzuridagi “Bolajon” bolalar raqamli telekanalini tashkil etish toʻgʻrisida” 2013-yil 30-maydagi PQ–1976-son qarori)
(resolution, 2013-12-30)

Oʻzbekiston Respublikasi Prezidentining “Oʻzbekiston Milliy teleradiokompaniyasining “Yoshlar” teleradiokanali” yopiq aksiyadorlik jamiyati huzuridagi “Bolajon” bolalar raqamli telekanalini tashkil etish toʻgʻrisida” 2013-yil 30-maydagi PQ-1976-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. Vazirlar Mahkamasining “Oʻzbekiston Milliy teleradiokompaniyasini 2006-yil uchun Davlat budjetidan moliyalashtirish hajmlarini tasdiqlash toʻgʻrisida” 2005-yil 30-dekabrdagi 287-son qaroriga 2-ilovaning matni quyidagi tahrirda bayon qilinsin: 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” (Oʻzbekiston Respublikasi Prezidentining “Oʻzbekiston Milliy teleradiokompaniyasining raqamli telekanallari sonini kengaytirish, ulardan toʻliq formatda foydalanish, sifatli toʻldirish va xizmat koʻrsatish toʻgʻrisida” 2012-yil 30-iyuldagi PQ–1794-son qarori) 2012-yil 22-oktabrdagi 301-son qarorining 1-bandi va qarorga ilova oʻz kuchini yoʻqotgan deb hisoblansin.